**דבר מחלקת החינוך והיחידה לחינוך קדם יסודי**

הורים יקרים,

אנו מברכים אתכם ואת ילדכם לקראת כניסתכם למערכת החינוך הקדם יסודית בבית ג'ן בשנה"ל תשפ"ד בברכת הצלחה. זהו שלב מרגש ומשמעותי עבורכם ועבור הילדים העושים את צעדיהם הראשונים במערכת החינוך הפורמלית.

מועצה מקומית בית ג'ן בשיתוף משרד החינוך משקיעה משאבים רבים בקידום מערכת החינוך בכפר, מתוך אמונה כי ההשקעה בחינוך בגיל הרך משמעותית להתפתחותם ולמיצוי יכולותיהם של הילדים בהמשך דרכם.

גן הילדים מהווה מסגרת חינוכית בעלת מרחב התפתחותי משמעותי הנותנת מענה לצרכים הגופניים, הרגשיים, החברתיים והקוגניטיביים, מפתחת את היצירתיות הטמונה בכל ילד וילדה, מרחיבה את תחומי התעניינותם ומאפשרת את מיצוי יכולותיהם.

מועצה מקומית בית ג'ן בשיתוף משרד החינוך, מאפשרים לצוותי הגנים ליזום, להוביל, ללמוד, לחקור וליצור את הגן הייחודי שלהם תוך אינטראקציה מיטבית ומתמדת בין כל השותפים.

אנו רואים חשיבות רבה בקידום ילדי הגן בכל התחומים בהתאם לנקודות החוזק שלהם ולצרכיהם הייחודיים מתוך אמונה ביכולתו של כל ילד וילדה להתקדם ולהצליח, תוך שימת דגש על התמקצעות מתמדת של הצוותים החינוכיים.

בברכת שנה טובה מוצלחת ומשגשגת.

צוות מחלקת החינוך ימשיך לעמוד לרשותכם בכל עת.

שלכם/ן ולמענכם/ן

 מהנא טאפש אבתהאג' סלאלחה

 מנהל מחלקת החינוך מנהלת היחידה לחינוך קדם יסודי